**ایلیمینٹری تبدیلی (Switching) - سوالات اور جوابات**

**کیا تمام طلباء اور خاندان جنہوں نے تبدیلی میں دلچسپی کا اظہارکیا ہے، ان کیلئے تبدیلی کیلئےگنجائش نکالی جائےگی؟**

اگرچہ جہاں بھی جگہ موجود ہے، ہم تبدیلی کی زیادہ سے زیادہ درخواستیں پوری کرنےکیلئے پُرعزم ہیں، ہم تمام درخواستوں کو پورا نہیں کر سکیں گے۔ ان طلباء کو ترجیح دی جائےگی جو ایسے محلوں میں رہتے ہیں جوکووِڈ-19کے زیادہ خطرے میں ہیں (ٹورانٹو پبلک ہیلتھ کے حالیہ اعداد و شمارکی بنیاد پر) اور جنہوں نے دسمبر 2020ء سوئچنگ سروے میں دلچسپی کا اظہارکیا تھا۔ مزید معلومات کیلئے، اپنے بچےکے ہوم اسکول کے پرنسپل سے بات کریں۔

**یہ کیسے تعین کیا جاتا ہےکہ کیا ایک طالب علم کی ذاتی طور پر حاضر ہوکر (اسکول میں) سیکھنےکی طرف تبدیلی کیلئے جگہ دستیاب ہے یا ایک طالب علم کی ورچوئل (virtual) سیکھنے (گھر پر سیکھنے) کی طرف تبدیلی کیلئے جگہ دستیاب ہے؟**

ہر اسکول کے پرنسپل اسکول سپرنٹنڈنٹ اور آس پاس کے دیگر اسکولوں کے ساتھ مِل کرکام کریں گے تاکہ زیادہ سے زیادہ درخواستوں کیلئے گنجائش نکالی جا سکے۔کسی تبدیلی کو مکمل کرنےکیلئے جگہ دستیاب ہے یا نہیں اس کی نشاندہی کرتے وقت متعدد عوامل کو مدّنظر رکھا جاتا ہے جن میں مندرجہ ذیل شامل ہیں: ایک کلاس میں اسی گریڈ کی سطح پرجگہ، کلاس کا سائز اور اساتذہ کی دستیابی۔ اگرچہ ہم تبدیلی کیلئے جتنی زیادہ سے زیادہ ممکن ہو سکے درخواستوں کو مکمل کرنےکیلئے پُرعزم ہیں، لیکن یہ بھی ضروری ہےکہ طلباء کے سیکھنے میں خلل انگیزی کو کم کیا جائے (جیسےکہ،کلاسوں کو دوبارہ ترتیب دینا، اساتذہ تبدیل کرنا، وغیرہ) ان طلباء کیلئے جو تبدیلی نہیں کر رہے۔

**کیا فروری میں ذاتی طور پر حاضر ہوکر (اسکول میں) سیکھنے سے ورچوئل سیکھنےکی طرف تبدیلی کرنے والے تمام طلباء کیلئے ورچوئل سیکھنےکی فراہمی ایک ہی طرح سےکی جائےگی؟**

جی نہیں۔ کیونکہ ایلیمینٹری ورچوئل اسکولوں میں بہت محدود جگہیں دستیاب ہیں، بہت سے اسکول ورچوئل سیکھنےکی ضروریات کو پوراکرنےکیلئے مقامی حل مرتب کریں گے اور ان پرعملدرآمدکریں گے۔ یہ ضروری نہیں ہےکہ ورچوئل سیکھنےکی فراہمی تمام ایلیمینٹری اسکولوں میں ایک ہی جیسی دکھائی دے۔

**کیا سارے اسکول تبدیلی کی درخواستوں کا ایک ہی طریقے سے نظم و نسق کریں گے؟**

تمام اسکول جتنی زیادہ ممکن ہو سکے تبدیلی کی درخواستوں کو پوراکرنےکیلئے پُرعزم ہیں۔ تاہم، ہر اسکول ان درخواستوں کو کس طرح پوراکرتا ہے یہ مختلف نظر آئےگا، اس بات کا انحصار اسکول کے مقامی حالات پر ہے (جیسےکہ تبدیلی کی درخواست دینے والے طلباء کی تعداد، کلاسوں میں جگہ کی دستیابی وغیرہ)۔ مثال کے طور پر، آپ کے بچےکے اسکول ہی سے اساتذہ اورطلباء کے ساتھ ایک ورچوئل کلاس بنائی جا سکتی ہے یا اساتذہ اور/ یا قریبی اسکولوں کے طلباء کے ساتھ ایک کلاس بنائی جا سکتی ہے۔ اس بارے میں مخصوص معلومات کیلئےکہ آپ کے بچےکے اسکول میں طلباء کو ورچوئل سیکھنےکیلئےکیسے جگہ دی جا رہی ہے، براہِ مہربانی پرنسل سے بات کریں۔ 

**اگر میرا بچہ ذاتی طور پر حاضر ہوکر (اسکول میں) سیکھنے سے ورچوئل سیکھنےکی جانب تبدیلی کرتا یا ورچوئل سیکھنے سے ذاتی طور پر حاضر ہوکر (اسکول میں) سیکھنےکی جانب تبدیلی کرتا ہے، تو کیا اس کا استاد نیا ہوگا؟**

جی ہاں۔ خاندانوں کیلئے یہ سمجھناضروری ہےکہ سیکھنےکے ماڈل میں تبدیلی لانےکا مطلب یہ ہےکہ ان کے بچےکے اساتذہ اورکلاس تبدیل ہوں گے۔

اساتذہ اورکلاسوں کو تبدیل کرنا کچھ طلباء کیلئے مشکل ہو سکتا ہے، خاص طور پر تعلیمی سال کے اس موقع پر۔ خاندانوں کو اپنے بچےکے ساتھ سیکھنےکے ماڈل میں تبدیلی کے بارے میں تبادلہ خیال کرنا چاہئے اور اگر ان کےکوئی سوالات ہوں، تو اپنے بچے کے موجودہ استاد سے بات کریں۔

**اگر فروری میں میری تبدیلی کی درخواست پوری ہونا ممکن نہیں ہے توکیا مجھے انتظارکی فہرست پر ڈال دیا جائےگا؟**

فروری میں ہونے والی تبدیلی کاعمل 21-2020ء تعلیمی سال کیلئے آخری موقع ہے۔ مزید معلومات کیلئے، براہِ مہربانی اپنے بچےکے ہوم اسکول کے پرنسپل سے بات کریں۔

**مجھےکب پتہ چلےگاکہ آیا میری تبدیلی کی درخواست منظورکرلی گئی ہے؟**

دسمبرکے سروے میں تبدیلی میں دلچسپی کا اظہارکرنے والے تمام خاندانوں سے ان کی درخواست کی تصدیق کیلئے ان کے بچےکے اسکول کو ان سے رابطہ کرلینا چاہئے تھا۔ خاندانوں کو ان کی تبدیلی کی درخواست کے اسٹیٹس کے بارے میں ان کے ہوم اسکول کے پرنسپل بروز جمعہ، 12 فروری کو دن کے آخر تک آگاہ کریں گے۔ جب تبدیلی کا عمل شروع ہوگیا، تو تمام طلباء کو اپنی نئی کلاسوں کی جانب تبدیل ہونے میں کچھ وقت لگےگا۔ آپ کے بچےکے بارے میں مخصوص معلومات اور تفصیلات پرنسپل آپ کے ساتھ براہِ راست شیئرکریں گے۔

**تبدیلی کا نفاذکب کیا جائےگا؟**

یہ ایک پیچیدہ عمل ہے اور کوئی ایک " تبدیلی کی تاریخ" نہیں ہوگی۔ طلباء کی منتقلیاں فروری کے دوران کچھ وقت میں ہوں گی۔ مخصوص وقت کا انحصار اس بات پر ہوگا جب ٹی ڈی ایس بی کے تمام اسکول ذاتی طور پر حاضر ہوکر سیکھنےکیلئے دوبارہ کھلیں گے۔

**فروری کے اس موقع کیلئے تبدیلی کی تمام درخواستوں کیلئےگنجائش نکالنا کیوں ممکن نہیں ہے؟**

ہم نے نئے سیکھنےکے گروپ (cohorts) قائم کرنےکے سلسلے میں ٹورانٹو پبلک ہیلتھ سے مشاورت کی ہے اور جبکہ اسکولوں کے دوبارہ کھلنےکے وقت نئے طلباء کو کسی موجودہ سیکھنےکےگروپ میں شامل کرنا ممکن ہے (کیونکہ وہ موسم سرما کی تعطیلات سے ہی اسکول سے باہر رہے ہیں اور دُوری سے سیکھ رہے ہیں) ہم سیکھنے میں خلل انگیزی کو کم کرنےکیلئے بھی پُر عزم ہیں (جیسےکہ، کلاسوں کو دوبارہ ترتیب دینا، اساتذہ کو تبدیل کرنا وغیرہ) ان طلباء کیلے جو تبدیلی نہیں کر رہے۔ ان طلباء کیلئے تبدیلی کی درخواستوں کو ترجیح دی جائےگی جو ایسے محلوں میں رہتے ہیں جوکووِڈ-19کے زیادہ خطرے میں ہیں (جیسےکہ ٹی پی ایچ نے تعین کیا ہے)۔